open-index/open-wikipedia-markdown huggingface dataset:
Καθολικό Μονής Αγίου Νικολάου (Μεσοπόταμος)

Η **Μοναστηριακή Εκκλησία του Αγίου Νικολάου** (αλβανικά: *Kisha e Manastirit të Shën Kollit*) είναι μοναστηριακή εκκλησία στον Μεσοπόταμο του Νομού Αυλώνα στην Αλβανία. 

Το μοναστήρι πιστεύεται πως ανεγέρθηκε το 1224 ή το 1225. Η διπλή αψίδα του το καθιστά μοναδικό στο είδος του, ενώ ορισμένοι ερευνητές έχουν εκφράσει θεωρία σύμφωνα με την οποία αυτό οφείλεται στο γεγονός πως το μοναστήρι χρησιμοποιείτο τόσο από Καθολικούς όσο και Ορθόδοξους μοναχούς.

Αποτελεί Πολιτιστικό Μνημείο της Αλβανίας.

## Παραπομπές


Νικολαου Μεσοποταμος
Κατηγορία:Νομός Αυλώνα
Κατηγορία:Φοινίκη (Βόρεια Ήπειρος)
Κατηγορία:Αξιοθέατα στη Βόρεια Ήπειρο
Whole Lotta Love

To **Whole Lotta Love** είναι ένα τραγούδι του hard rock συγκροτήματος Led Zeppelin. Αποτελεί το εναρκτήριο κομμάτι του δίσκου *[[Led Zeppelin II]]*, ενώ κυκλοφόρησε στις ΗΠΑ, στην Ιαπωνία, σε πολλές χώρες της Ευρώπης και ως single, και όπως και άλλα κομμάτια του συγκροτήματος, δεν κυκλοφόρησε ως sinlge στο Ηνωμένο Βασίλειο. Η κυκλοφορία του στις ΗΠΑ, ήταν η πρώτη μεγάλη επιτυχία τους σε single εκεί πέρα, και έγινε χρυσό στις 13 Απριλίου του 1970, πουλώντας ένα εκατομμύριο αντίτυπα. Νούμερο ένα στα τσαρτ, έφτασε και στη Γερμανία και στην Ολλανδία. Ωστόσο, μέρη του κομματιού, βασίστηκαν από το τραγούδι του Γουίλι Ντίξον, *You Need Love*, που είχε κυκλοφορήσει το 1962, χωρίς να πιστώνεται στον ίδιον, από τον Μάντι Γουότερς. Το 1985, όμως, έγινε αγωγή, και υπήρξε χρηματική αποζημίωση στον Ντίξον, καθώς και να  φαίνεται [το όνομά του] στις επόμενες κυκλοφορίες στα credits του κομματιού.

Το 2004, το κομμάτι έλαβε την 75η θέση στη λίστα του περιοδικού *[[Rolling Stone]]*, στη λίστα Κατάλογος με τα 500 σημαντικότερα τραγούδια όλων των εποχών, ενώ τον Μάρτιο του 2005, το *[[Q magazine]]*, τοποθέτησε το κομμάτι στη θέση 3, της λίστας με τα 100 Καλύτερα Τραγούδια Κιθάρας. Σε μία σχετική λίστα, το περιοδικό *Rolling Stone*, το τοποθέτησε στη θέση 11. Το 2009, ο τηλεοπτικός σταθμός VH1, το τοποθέτησε ως τρίτο μέσα στα καλύτερα hard rock κομμάτια όλων των εποχών. Το κομμάτι, υπήρχε στο ρεπερτόριο του συγκροτήματος πριν κυκλοφορήσει στον δίσκο Led Zeppelin II, τον Οκτώβριο του 1969 από την Atlantic Records. Το 2014, οι ακροατές του BBC Radio 2, ψήφισαν ότι το κομμάτι διαθέτει το καλύτερο *κιθαριστικό riff* όλων των εποχών.

## Παραπομπές


## Εξωτερικοί σύνδεσμοι
*
*"Whole Lotta Love" at ledzeppelin.com

Κατηγορία:Τραγούδια των Led Zeppelin
Κατηγορία:Τραγούδια του 1969
Κατηγορία:Singles του 1969
Κατηγορία:Singles της Atlantic Records
Αεροπορική Βάση Ανδραβίδας

**Αεροπορική Βάση Ανδραβίδας**


Γενικά



IATA
PYR
ICAO
LGAD


Τύπος Αεροδρομίου
Στρατιωτικό




Χειριστής
Ελληνική Πολεμική Αεροπορία




Εξυπηρετεί
Ανδραβίδα, Πύργος Ηλείας


Υψόμετρο
17 μέτρα


Γεωγραφικές Συντεταγμένες
37°56′N

21°17′E





Διάδρομοι



Κατεύθυνση
Μήκος
Επιφάνεια



Πόδια
Μέτρα



16 / 34
10.299
3.139
Άσφαλτος


Η **Αεροπορική Βάση Ανδραβίδας** (συντομογραφίες: IATA: **PYR**, ICAO: **LGAD**, ΥΠΑ: **ΚΑΝΔ**) είναι στρατιωτικό αεροδρόμιο που βρίσκεται 2,5 χιλιόμετρα από την Ανδραβίδα του Νομού Ηλείας. Η αεροπορική βάση ανήκει στην Πολεμική Αεροπορία, και σε αυτή στεγάζεται η *117 Πτέρυγα Μάχης* και το *Κέντρο Αεροπορικής Τακτικής* (ΚΕΑΤ).

## Ιστορικό
Η κατασκευή της Αεροπορικής Βάσης Ανδραβίδας, ξεκίνησε το 1955 με το πρώτο αεροπορικό απόσπασμα να εγκαθίσταται τον Ιούνιο του 1960. Τον Μάρτιο του 1961, το απόσπασμα μετατράπηκε στην *117 Σμηναρχία Μάχης* συμπεριλαμβάνοντας την *339 Σμηναρχία Βομβαρδιστικών*, η οποία είχε αεροσκάφη τυπου F-84F.

Τον Μάιο 1969 η μονάδα αναβαθμίστηκε σε πλήρη πτέρυγα μάχης, και ενέταξε στον στόλο της αεροσκάφη τύπου F-4E Phantom. Αυτό επέβαλλε πλήρη ανακατασκευή και αναβάθμιση των υπαρχουσών εγκαταστάσεων, και το 1973 η *339 Σμηναρχία* μετακινήθηκε στην Αεροπορική Βάση του Αράξου. Μεταξύ των υπόλοιπων αλλαγών στις υποδομές, ένας τρίτος διάδρομος και ραντάρ καιρού προστέθηκαν μέχρι το 1978. Τα πρώτα αεροσκάφη τύπου F-4E αφίχθησαν τον Απρίλιο του 1974, ενώ η παραγγελία ολοκληρώθηκε μέχρι τα τέλη του χρόνου, δίδωντας εξοπλισμό των δύο σμηναρχιών: αυτός που επιστράφηκε από την *339 Σμηναρχία*, οδήγησε στον σχεδιασμό της *339 Πτέρυγας Παντός Καιρού* η οποία έλαβε το ρόλο της αναχαίτισης, και τη *338 Σμηναρχία Βομβαρδιστικών*. Αυτές οι δύο Σμηναρχίες παραμένουν στη Βάση της Ανδραβίδας μέχρι σήμερα υπό την *117 Πτέρυγα Μάχης*.
thumb|Αεροσκάφος McDonnell-Douglas F-4E (AUP) Phantom II στην Αεροπορική Βάση Ανδραβίδας.
Το 1975, εγκαταστάθηκε στην Αεροπορική Βάση Ανδραβίδας η *Σχολή Όπλων Τακτικής* (ΣΟΤ), παρέχοντας εξειδικευμένα μαθήματα σχετικά με αεροπορικές τακτικές και ηλεκτρονικό οπλισμό. Επιπλέον, δημιουργήθηκε στην Ανδραβίδα, η *338 Μονάδα Πτήσεων Εκμάθησης*, από τον Δεκέμβριο του 1976 έως τον Μάρτιο του 1989. Η συγκεκριμένη μονάδα διέθετε τέσσερα αεροσκάφη τύπου Lockheed T-33. Το 1983 η Σχολή Όπλων Τακτικής, μαζί με τις υπόλοιπες εξειδικευμένες σχολές της Πολεμικής Αεροπορίας που μέχρι τότε ήταν διασκορπισμένες σε διαφορετικές αεροπορικές βάσεις υπό διαφορετική διοίκηση, συνενώθηκαν ως μια μονάδα, το *Κέντρο Αεροπορικής Τακτικής*. Μία ακόμη μονάδα επιπέδου Πτέρυγας Μάχης έχει ως βάση την Ανδραβίδα.

### Πολιτική Χρήση
Ο αερολιμένας είχε πολιτική επιβατική λειτουργία από το 1968 έως το 1986. Η μοναδική εταιρεία που πετούσε από και προς τον αερολιμένα ήταν οι Ολυμπιακές Αερογραμμές, οι οποίες σταμάτησαν τα δρομολόγια τους προς Αθήνα το 1975. Σήμερα ο αερολιμένας βρίσκεται υπό αναστολή πολιτικής λειτουργίας.

## Παραπομπές


## Εξωτερικοί σύνδεσμοι
*

Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Ηλείας
Πολιορκία της Φλωρεντίας (405)

Η **Πολιορκία της Φλωρεντίας** ήταν μάχη η οποία έλαβε χώρα το 405 ή το 406 μ.Χ., μεταξύ των Γότθων και της Ρωμαϊκής Αυτοκρατορίας στην Φλωρεντία. 

Το 405 μ.Χ., γερμανικές ορδές εισέβαλαν στην Ρωμαϊκή Αυτοκρατορία διαβαίνοντας τον Δούναβη και εισερχόμενες στην Παννονία, προτού καταφθάσουν στην Βόρεια Ιταλία προς τα τέλη του ιδίου έτους. Σε εκείνο το σημείο, οι βάρβαροι χωρίστηκαν σε τρεις στρατούς, εκ των οποίων ο ένας υπό την ηγεσία του Ραδάγαισου επιτέθηκε στην Φλωρεντία.

Ο Στιλίχων συγκέντρωσε τις δυνάμεις του στο Τιτσίνο, ενώ αποσύρθηκε στο Φιέζολε λίγο πριν τη μάχη. Οι Ρωμαίοι πέτυχαν να αποκόψουν τις γραμμές ανεφοδιασμού των Οστρογότθων και να σφάξουν τους εισβολείς. Ο Ραδάγαισος εκτελέστηκε στις 23 Αυγούστου του 406 μ.Χ.

## Παραπομπές


Κατηγορία:Μάχες των Γότθων
Κατηγορία:Μάχες της Ρωμαϊκής Αυτοκρατορίας
Κατηγορία:Ιστορία της Φλωρεντίας
Ramble On

To **Ramble On** είναι ένα τραγούδι του αγγλικού hard rock συγκροτήματος Led Zeppelin, από τον δίσκο τους, του 1969 *[[Led Zeppelin II]]*. Το κομμάτι το έγραψαν οι Τζίμι Πέιτζ και Ρόμπερτ Πλαντ, και ηχογραφήθηκε το 1969, στο *Juggy Sound Studio*, της Νέας Υόρκης, κατά τη διάρκεια του δεύτερου τουρ τους στις ΗΠΑ. Το 2010, στο περιοδικό *[[Rolling Stone]]*, στη λίστα του Κατάλογος με τα 500 σημαντικότερα τραγούδια όλων των εποχών, κατετάγη 440ο. Στίχοι του κομματιού έχουν επηρεαστεί από το *[[Ο Άρχοντας των Δαχτυλιδιών]]*, του Τζ. Ρ. Ρ. Τόλκιν.

## Παραπομπές


## Πηγές
*Lewis, Dave (2004) *The Complete Guide to the Music of Led Zeppelin*, ISBN 0-7119-3528-9
*Welch, Chris (1998) *Led Zeppelin: Dazed and Confused: The Stories Behind Every Song*, ISBN 1-56025-818-7

Κατηγορία:Τραγούδια των Led Zeppelin
Κατηγορία:Τραγούδια του 1969
Συμβούλιο του Στέμματος του Βελγίου

Το **Συμβούλιο του Στέμματος του Βελγίου** αποτελείται από τον Βασιλιά των Βέλγων, τους Υπουργούς της Κυβέρνησης και τους Υπουργούς Επικρατείας (επίτιμος τίτλος που δίνεται από τον Βασιλιά). Ο συνταγματικός μονάρχης προεδρεύει του Συμβουλίου του Στέμματος, το οποίο όμως δεν έχει καμία νομοθετική ικανότητα, παρά μόνο συμβουλευτικό ρόλο.

Από τη σύστασή του έως σήμερα, το Συμβούλιο του Στέμματος έχει συνεδριάσει μόνο πέντε φορές:
*16 Ιουλίου 1870: Έναρξη του Γαλλοπρωσικού Πολέμου (Λεοπόλδος Β΄ του Βελγίου)
*2 και 3 Αυγούστου 1914: Γερμανικό τελεσίγραφο προς το Βέλγιο, κατά την έναρξη του Α΄ Παγκοσμίου Πολέμου (Αλβέρτος Α΄ του Βελγίου)
*2 Μαΐου 1919: Συνθήκη των Βερσαλλιών (Αλβέρτος Α΄ του Βελγίου)
*23 Μαρτίου 1950: Το "Βασιλικό Ερώτημα" που οδήγησε στην παραίτηση του Λεοπόλδου Γ΄ του Βελγίου
*18 Φεβρουαρίου 1960: Ανεξαρτησία του Βελγικού Κονγκό (Βαλδουίνος του Βελγίου)

Σήμερα, το Συμβούλιο του Στέμματος θεωρείται από πολλούς ως ένα ξεπερασμένο πολιτικό όργανο. Ακόμη και ο τίτλος του Υπουργού Επικρατείας δίνεται ως τιμητικός τίτλος, καθώς κανένας από τους εν ζωή Υπουργούς Επικρατείας δεν έχει συμμετάσχει σε συνεδρίαση του Συμβουλίου. Κατά τη διάρκεια των προσπαθειών σχηματισμού κυβέρνησης το 2007 με 2008, εν τούτοις, ο Βασιλιάς Αλβέρτος Β΄ ζήτησε τη βοήθεια διάφορων Υπουργών Επικρατείας για την επίλυση της τότε πολιτικής κρίσης. Συχνά, Υπουργοί Επικράτειας διορίζονται σε θέσεις ως μέρος της διαδικασίας διαμόρφωσης κυβέρνησης ή για να επιλυθεί διαφωνία στους κόλπους της κυβέρνησης.

## Πηγές
* André Molitor, *La Fonction Royale en Belgique*, CRISP, 1979

## Παραπομπές


Συμβουλιο Στεμματος
Κλειστή παρτίδα

**Κλειστή παρτίδα** (ή **Κλειστό άνοιγμα**) είναι το σκακιστικό άνοιγμα στο οποίο τα λευκό παίζουν 1.δ4 και τα μαύρα απαντούν συμμετρικά με 1...δ5, καθώς αν δοθεί οποιαδήποτε άλλη απάντηση από τα μαύρα, οδηγεί σε κάποιο Ημίκλειστο άνοιγμα.

## Θεωρία
Η κίνηση 1.δ4 προσφέρει τα ίδια οφέλη με την 1.ε4 όσον αφορά την ανάπτυξη και τον έλεγχο του κέντρου της σκακιέρας, αλλά σε αντίθεση με την προώθηση του πιονιού του βασιλιά, όπου το πιόνι στο τετράγωνο ε4 είναι ανυπεράσπιστο μετά την πρώτη κίνηση, το πιόνι στο δ4 προστατεύεται από τη βασίλισσα των λευκών. Αυτή η μικρή διαφορά έχει μια τεράστια επίδραση στο άνοιγμα. Για παράδειγμα, ενώ το Γκαμπί του βασιλιά σπάνια παίζεται σήμερα σε υψηλότερα επίπεδα στο σκάκι, το Γκαμπί της βασίλισσας παραμένει δημοφιλές σε όλα τα επίπεδα του παιχνιδιού. Επίσης, σε σχέση με το άνοιγμα του πιονιού του βασιλιά, στα κλειστά ανοίγματα οι μεταθέσεις μεταξύ των βαριαντών είναι πιο συχνές και σημαντικές.

## Ανοίγματα
Τα κλειστά ανοίγματα καταχωρούνται στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς D00–D69. Οι καταχωρήσεις φαίνονται αναλυτικά στον παρακάτω πίνακα:

## Παραπομπές


### Πηγές
*

Κατηγορία:Ορολογία σκακιού
Κατηγορία:Σκακιστικά ανοίγματα
Going to California

To **Going to California** είναι ένα τραγούδι του αγγλικού Hard Rock συγκροτήματος Led Zeppelin, το οποίο κυκλοφόρησε το 1971, στον τέταρτο δίσκο του συγκροτήματος. Το 2012, το περιοδικό *[[Rolling Stone]]* κατέταξε το τραγούδι στη θέση 11, στη λίστα με τα 40 καλύτερα τραγούδια των Led Zeppelin.

## Παραπομπές


## Πηγές
*Lewis, Dave (2004) *The Complete Guide to the Music of Led Zeppelin*, ISBN 0-7119-3528-9
*Welch, Chris (1998) *Led Zeppelin: Dazed and Confused: The Stories Behind Every Song*, ISBN 1-56025-818-7

## Εξωτερικοί σύνδεσμοι
*"Going to California" at ledzeppelin.com

Κατηγορία:Τραγούδια των Led Zeppelin
Κατηγορία:Τραγούδια του 1971
Καισαρόπολη

Η **Καισαρόπολη** ήταν βυζαντινή πόλη, η οποία ευρισκόταν στα παράλια της ανατολικής Μακεδονίας. 

Ιδρύθηκε το 836 από τον *[[Καίσαρας|Καίσαρα]]* Αλέξιο Μωσηλέ ή Μουσελέ, προκειμένου να ενισχύσει τον έλεγχο των Βυζαντινών επί των σλαβικών φυλών της περιοχής.

Αναφέρεται ως έδρα επισκοπής στο έργο του Χάινριχ Γκέλτζερ με τίτλο *Nova Tactica* (1717) και στο έργο του Παρτέ με τίτλο *[[Notitiae episcopatuum]]*, III (π. 1170-1179) και X (12ος ή 13ος αιώνας), ως έδρα βοηθού επισκόπου των Φιλίππων της Μακεδονίας. Ο Λεκιέν (II, 65) αναφέρεται στην συγκεκριμένη επισκοπή, χωρίς ωστόσο να κάνει λόγο για κάποιον επίσκοπο. Σημειώσεις σε χειρόγραφα αναφέρουν δύο ονόματα επισκόπων: τον Μελέτιο, ο οποίος ήταν εν ζωή τον Απρίλιο του 1329, καθώς και τον Γαβριήλ, ο οποίος ήταν εν ζωή τον Νοέμβριο του 1378.

Καθώς δεν αποτελούσε, πλέον, έδρα επισκόπου, η Καισαρόπολη έχει καταχωρηθεί από την Καθολική Εκκλησία ως τιμητική επισκοπή.

## Παραπομπές


Κατηγορία:Μεσαιωνική Μακεδονία
Κατηγορία:Οικισμοί της Βυζαντινής Αυτοκρατορίας
Ανοικτή παρτίδα

**Ανοικτή παρτίδα** (ή **ανοικτό άνοιγμα**) είναι το σκακιστικό άνοιγμα στο οποίο τα λευκό παίζουν 1.ε4 και τα μαύρα απαντούν συμμετρικά με 1...ε5, καθώς αν δοθεί οποιαδήποτε άλλη απάντηση από τα μαύρα οδηγεί σε κάποιο ημιανοικτό άνοιγμα.

Ο σκακιστικός όρος «ανοικτή παρτίδα» μπορεί να αναφέρεται και σε οποιαδήποτε άλλη θέση όπου οι γραμμές, οι στήλες και οι δύο διαγώνιοι είναι ανοικτές και συνήθως ευνοούν την τακτική του παιχνιδιού. Οι αξιωματικοί είναι γενικά ισχυρότεροι από τους ίππους σε μια ανοικτή σκακιέρα λόγω της ικανότητάς τους να καλύπτουν μεγαλύτερες αποστάσεις.

## Θεωρία
Όταν τα λευκά ανοίγουν παίζοντας την κίνηση 1.ε4 (βλ. Παρτίδα πιονιού του βασιλιά), η οποία είναι η πιο δημοφιλής κίνηση ανοίγματος και έχει πολλά πλεονεκτήματα, διεκδικούν αμέσως την υπεροχή στο κέντρο και προετοιμάζουν για ανάληψη δράσης δύο από τα κομμάτια τους, την βασίλισσα και τον αξιωματικό του βασιλιά τους. Τα παλαιότερα ανοίγματα στο σκάκι ξεκινούν με την κίνηση 1.ε4, για την οποία ο γκρανμαίτρ Μπόμπι Φίσερ έγραψε ότι ήταν «δοκιμασμένα η καλύτερη» ("*best by test*"), ενώ τα αρνητικά της κίνησης αυτής είναι ότι το 1.ε4 τοποθετεί πιόνι σε ένα ανυπεράσπιστο τετράγωνο και αποδυναμώνει τα τετράγωνα δ4 και ζ4, επ' αυτού ο Ούγγρος μαιτρ Γκιούλα Μπρέγιερ δήλωσε μελοδραματικά ότι «μετά από 1.ε4, το παιχνίδι των λευκών είναι στη δύση του» ("*after 1.e4, White's game is in its last throes*"). Εάν στη συνέχεια τα μαύρα διατηρήσουν τη συμμετρία απαντώντας 1...ε5, το αποτέλεσμα είναι μια ανοικτή παρτίδα.

## Ανοίγματα
Τα ανοικτά ανοίγματα καταχωρούνται πλήρως στην *[[Εγκυκλοπαίδεια Σκακιστικών Ανοιγμάτων]]*, υπό τους κωδικούς C20–C99. Οι καταχωρήσεις φαίνονται αναλυτικά στον παρακάτω πίνακα:

## Παραπομπές


### Πηγές

* 
* 

Κατηγορία:Ορολογία σκακιού
Κατηγορία:Σκακιστικά ανοίγματα
Στρατιωτικό Αεροδρόμιο Αγρινίου

Το **Στρατιωτικό Αεροδρόμιο Αγρινίου** (IATA: **AGQ**,&nbsp;ICAO: **LGAG**) βρίσκεται περί τα 7 χιλιόμετρα έξω από το Αγρίνιο, πλησίον της επαρχιακής οδού Αγρινίου - Καλυβίων στο νομό Αιτωλοακαρνανίας. Διαθέτει διάδρομο διεύθυνσης 09/27, μήκους 3.010 μέτρων, με ασφάλτινη επιφάνεια. Ο διάδρομος διαθέτει φωτισμό, αλλά δε διαθέτει ραδιοβοηθήματα. Το αεροδρόμιο βρίσκεται σε υψόμετρο 30 μέτρα από τη στάθμη της θάλασσας.

## Ιστορικό
Η κατασκευή των βασικών εγκαταστάσεων του αεροδρομίου πραγματοποιήθηκε μεταξύ 1961 και 1964, ενώ το 1973 κατασκευάστηκαν χώροι στάθμευσης αεροσκαφών τροχιόδρομοι. Μέχρι το 2014 χρησιμοποιούνταν από τη Πολεμική Αεροπορία, μιας και σε αυτό στάθμευαν η *132 Σμηναρχία Μάχης* (132 ΣΜ) καθώς και πυροσβεστικά αεροπλάνα της *359 Μοίρας Αεροπορικής Εξυπηρέτησης Δημοσίων Υπηρεσιών* (359 ΜΑΕΔΥ). Έκτοτε αεροσκάφη και προσωπικό μεταφερθήκαν στο Αεροδρόμιο Ακτίου.

## Παραπομπές


## Εξωτερικοί σύνδεσμοι
* Accident history for AGQ at Aviation Safety Network

Κατηγορία:Στρατιωτικά αεροδρόμια στην Ελλάδα
Κατηγορία:Στρατιωτικές εγκαταστάσεις στην Ελλάδα
Χρήστος Χονδροματίδης

Ο **Χρήστος Χονδροματίδης** (1898 - 25 Μαΐου 1987), του Γεωργίου, ήταν Έλληνας συνδικαλιστής, πολιτικός και βουλευτής.

## Βιογραφία
Γεννήθηκε το 1898. Εργάστηκε ως ελεγκτής στην Ηλεκτρική Εταιρεία Αθηνών-Πειραιώς (ΗΕΑΠ). Ανέπτυξε συνδικαλιστική δράση.  Εξελέγη βουλευτής Πειραιώς με την ΕΠΕΚ το 1952, όμως η εκλογή του ακυρώθηκε στις 5 Μαρτίου 1953. Στις εκλογές του 1964 εξελέγη με την Ένωση Κέντρου στην Β΄ Πειραιώς. Μεταδικτατορικά ήταν υποψήφιος βουλευτής με την Ένωση Κέντρου-Νέες Δυνάμεις το 1974 λαμβάνοντας 2.857 ψήφους.

Απεβίωσε σε ηλικία 89 ετών το 1987 και κηδεύτηκε στις 26 Μαΐου από τον ιερό ναό Αναστάσεως στο Νεκροταφείο του Πειραιά. Ήταν παντρεμένος με την Αλεξάνδρα και είχαν παιδιά.

## Παραπομπές


Κατηγορία:Έλληνες συνδικαλιστές
Κατηγορία:Βουλευτές Πειραιά
Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με την Ένωση Κέντρου
Κρατικός Αερολιμένας Σπάρτης

**Κρατικός Αερολιμένας Σπάρτης**



Γενικά



IATA:
**SPJ**
ICAO:
**LGSP**



Τύπος Αεροδρομίου
Στρατιωτικό




Χειριστής
Ελληνική Πολεμική Αεροπορία




Εξυπηρετεί
Σπάρτη



Γεωγραφικές Συντεταγμένες
36° 58' 26" Βόρεια
22° 21' 24" Ανατολικά




Υψόμετρο
152 μέτρα ή499 πόδια




Διάδρομος



Κατεύθυνση
Μήκος
Επιφάνεια



Πόδια
Μέτρα



06 / 24
3005 x 75
916 x 23
Άσφαλτος


Ο **Κρατικός Αερολιμένας Σπάρτης** (συντομογραφίες: IATA: **SPJ**,&nbsp;ICAO: **LGSP**, ΥΠΑ: **ΚΑΣΠ**) είναι στρατιωτικό αεροδρόμιο που βρίσκεται 17 χιλιόμετρα (9 NM) νότια της Σπάρτης, στο Νομό Λακωνίας.

## Γενικά
Το αεροδρόμιο παραμένει αδρανές εδώ και τουλάχιστον 27 χρόνια, παρά τις κατά καιρούς προσπάθειες τοπικών φορέων για αξιοποίηση του. Ανήκει κατά χρήση στην Πολεμική Αεροπορία και κατά κυριότητα στο Υπουργείο Οικονομικών. Ως το 2008 υπήρχε εκεί κλιμάκιο της 359 MAEΔΥ. Από το 2009 είχε περάσει στην ιδιοκτησία του Γενικού Επιτελείου Αεροπορίας, το οποίο όμως δεν έχει εγκαταστήσει άλλα αεροσκάφη, υλικά ή συσκευές, γι’ αυτό άλλωστε δεν φρουρείται.

Στις 11 Σεπτεμβρίου 2013, το ΓΕΑ το παραχώρησε στο δήμο Σπάρτης, που είχε υποβάλλει αίτηση στην Υπηρεσία Πολιτικής Αεροπορίας ώστε να το εκμεταλλευτεί. Ο έλεγχος από την ΥΠΑ για να δοθεί η άδεια έχει ξεκινήσει, κάτι που είναι εξαιρετικά χρονοβόρο μιας και υπάρχουν πολλές παράμετροι που πρέπει να ελεγχθούν. Για το λόγο αυτό, η ΥΠΑ δεν έχει καταχωρήσει τον αερολιμένα Σπάρτης (ΚΑΣΠ) στην κατηγορία των «Δημοτικών Αερολιμένων», στην οποία υπάγονται αυτοί της Κάσου (ΔΑΚΑ), της Λέρου (ΔΑΛΕ), της Σητείας (ΔΑΣΤ) και του Καστελλορίζου (ΔΑΖΟ) που λειτουργούν χωρίς προβλήματα. Αντίθετα, το περιλαμβάνει στην κατά μια βαθμίδα ανώτερη κατηγορία των «Κρατικών Αερολιμένων Εσωτερικών Συγκοινωνιών», στην οποία υπάγονται 26 αεροδρόμια. Από αυτά, πέντε βρίσκονται σε «λειτουργία υπό αναστολή», μεταξύ αυτών και της Σπάρτης. Τα υπόλοιπα μη λειτουργικά είναι του Αγρινίου (ΚΑΑΓ), της Ανδραβίδας (ΚΑΝΔ), του Επιταλίου (ΚΑΕΠ) και του Καστελλίου (ΚΑΤΛ).

## Υποδομές
Το αεροδρόμιο βρίσκεται σε υψόμετρο 152 μέτρων (499 πόδια) από το επίπεδο της θάλασσας. Έχει έναν διάδρομο με κατεύθυνση 06L / 24R και ασφάλτινη επιφάνεια. Το μήκος του είναι 916 μέτρα (3005 πόδια) και το πλάτος του 23 μέτρα (75 πόδια).

## Ατυχήματα και συμβάντα
Στις 26 Ιουλίου 2014, ένα ιδιωτικό υπερελαφρό αμφίβιο αεροσκάφος κατέπεσε έξω από τον Αερολιμένα Σπάρτης. Το αεροσκάφος είχε ιταλικό νηολόγιο, ενώ είναι άγνωστος ο τόπος εκκίνησης του ταξιδιού, μιας και δεν είχε υποβληθεί ποτέ σχέδιο πτήσης. Το αεροσκάφος συνετρίβη λόγω λανθασμένου χειρισμού κατά την απογείωση, μετά από μικρή στάση που πραγματοποίησαν οι δύο επιβαίνοντες. Στο αεροσκάφος επέβαιναν δύο άτομα, ελληνικής καταγωγής, ηλικίας 52 και 35 ετών, οι οποίοι ανασύρθηκαν νεκροί από τον τόπο του ατυχήματος.

## Παραπομπές

Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Λακωνίας
Κωνσταντίνος Καλογιάννης

Ο **Κωνσταντίνος Καλογιάννης** (1918 - 31 Ιουλίου 2006), του Γρηγορίου, ήταν Έλληνας δικηγόρος και πολιτικός.

## Βιογραφία
Γεννήθηκε στην Καρδίτσα το 1918.

Εκλέχθηκε βουλευτής Καρδίτσας με τη Νέα Δημοκρατία το 1974 λαμβάνοντας 7.272 ψήφους. Επανεξελέγη το 1977 με το ίδιο κόμμα.

Το 1981 εξελέγη ευρωβουλευτής με τη ΝΔ.

Απεβίωσε στις 31 Ιουλίου 2006 και κηδεύτηκε δύο ημέρες μετά από τον ιερό ναό Κοιμήσεως της Θεοτόκου στην Καρδίτσα.
Ήταν παντρεμένος με την Ελένη (Νίτσα) Αλαμανή και είχαν 3 παιδιά.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Εκλογική περιφέρεια Καλαβρύτων

Η **Εκλογική περιφέρεια Καλαβρύτων** ήταν εκλογική περιφέρεια της Ελλάδος που αντιπροσώπευε την Επαρχία Καλαβρύτων. Η περιφέρεια υπήρξε από τις εκλογές του 1843 έως τις εκλογές του 1887 όπου στις τότε εκλογές δημιουργήθηκε η Εκλογική περιφέρεια Αχαΐας και Ήλιδος και από το 1899 έως το 1910 όπου αντικαταστάθηκε πάλι από την Εκλογική περιφέρεια Αχαΐας και Ήλιδος. Ο πληθυσμός που αντιπροσώπευε η περιφέρεια, στην ουσία η Επαρχία Καλαβρύτων, ήταν 39.000 το 1830 και 35.566 κάτοικοι το 1861.

Από τις οικογένειες -ρυθμιστές των εκλογών- ήταν οι οικογένειες Ζαΐμη και Πετιμεζά, γαιοκτήμονες και πολιτικοί πριν την επανάσταση αλλά και με μεγάλη προσφορά σε αυτή.

## Εσωτερικοί σύνδεσμοι
* Βουλευτές Καλαβρύτων

## Παραπομπές


## Πηγές
* Χρήστος Λυριντζής, *Το τέλος των "τζακιών". Κοινωνία και πολιτική στην Αχαΐα του 19ου αιώνα*, Εκδόσεις Θεμέλιο, Αθήνα 1991, ISBN 960-310-154-0 

Κατηγορία:Καταργηθείσες εκλογικές περιφέρειες της Ελλάδας
Εκλογικη περιφερεια Καλαβρυτων
Αεροδρόμιο Αλεξάνδρειας

Το** Αεροδρόμιο Αλεξάνδρειας** (ICAO: **LGAX**) είναι στρατιωτικό αεροδρόμιο κοντά στην Αλεξάνδρεια του νομού Ημαθίας. Το αεροδρόμιο χρησιμοποιείται από τη Σχολή Αεροπορίας Στρατού. Επίσης είναι έδρα του 3ου Τάγματος Αεροπορίας Στρατού.

## Γενικά
Το 3ο Τάγμα Αεροπορίας Στρατού, συγκροτήθηκε στις 1Απριλίου 1982, στο αεροδρόμιο Αλεξάνδρειας, μετά τη διάλυση των 21ου ΛΑΣ (Κοζάνη), 22ου ΛΑΣ (Αλεξάνδρεια), 23ου ΛΑΣ (Σέδες) και 8ης ΔΑΣ (Ιωάννινα). Η μονάδα διαθέτει τα αεροπορικά μέσα (ελικόπτερα): AB-205, OH-58 και U-17 A/B.

Η έδρα του τάγματος βρίσκεται στο  45ο χιλιόμετρο παλαιάς εθνικής οδού Θεσσαλονίκης - Βέροιας, 6 χιλιόμετρα ανατολικά της Αλεξάνδρειας. Το στρατόπεδο όπου βρίσκονται οι εγκαταστάσεις φέρει το όνομα του Μακεδονομάχου «Δημήτρη Πρόιου» και ανήκει από το 1943 στο Ταμείο Εθνικής Άμυνας. Το 1967 παραχωρήθηκε από το Γενικό Επιτελείο Αεροπορίας στο Στρατό Ξηράς έκταση 88 στρεμμάτων στην περιοχή της Αλεξάνδρειας για τις εγκαταστάσεις του 22ου ΛΑΣ. Το 1986 παραχωρήθηκε συμπληρωματική έκταση 40 στρεμμάτων για τις εγκαταστάσεις του 3ου ΤΑΣ. Το Δεκέμβριο του 2004 παραχωρήθηκε από το Γενικό Επιτελείο Αεροπορίας στο Γενικό Επιτελείο Στρατού, για προσωρινή χρήση.

## Υποδομές
Το αεροδρόμιο βρίσκεται σε υψόμετρο 8 μέτρων (26 πόδια) από το επίπεδο της θάλασσας. Έχει έναν διάδρομο με διεύθυνση 13/31, με ασφάλτινη επιφάνεια. Οι διαστάσεις του είναι 1.800x30 μέτρα (5.906x98 πόδια).

## Παραπομπές


## Εξωτερικοί σύνδεσμοι
* Accident history for LGAX at Aviation Safety Network

Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Ημαθίας
Κατηγορία:Αλεξάνδρεια Μακεδονίας
Θέρμες του Κωνσταντίνου

μικρογραφία|Μακέτα των Θερμών του Κωνσταντίνου στο Νομαρχιακό Μουσείο της Αρχαίας Αρλ.
Οι **Θέρμες του Κωνσταντίνου** ή **Θέρμες του Βορρά** είναι ρωμαϊκά λουτρά του 4ου αιώνα, τα οποία ευρίσκονται στην Αρλ της Γαλλίας.
## Ιστορία
Οι συγκεκριμένες θέρμες ανεγέρθηκαν στις αρχές του 4ου αιώνα, όταν ο Αυτοκράτορας Κωνσταντίνος διέμενε στην Αρελάτη. Γνωστές κατά την διάρκεια του Μεσαίωνα ως *« Palais de la Trouille »*, θεωρούνταν παραδοσιακά, εσφαλμένα, ως τα ερείπια ενός παλατιού το οποίο ο Αυτοκράτορας Κωνσταντίνος είχε κατασκευάσει.

Τα ερείπια των θερμών έχουν κατηγοριοποιηθεί ως ιστορικό μνημείο μέσω του καταλόγου του 1840, ενώ το ρωμαϊκό τείχος και τα γειτνιάζοντα υπόγεια κατηγοριοποιήθηκαν το 1922.
## Περιγραφή
Οι Θέρμες του Βορρά (Θέρμες του Κωνσταντίνου) συγκαταλέγονται μεταξύ των καλύτερα διατηρημένων της Γαλλίας, μαζί με τις Θέρμες του Κλυνί στο Παρίσι. Οι θέρμες άρχισαν μερικώς να ανασκάπτονται μετά τον 19ο αιώνα.

Τα ορατά, σήμερα, ερείπια αντιστοιχούν στο *[[caldarium]]*, με θερμαινόμενα υπερυψωμένα δάπεδα (υπόκαυστο), ενώ διέθετε τρεις δεξαμενές (*solia*). Δύο εξ αυτών ήταν ορθογωνικού σχήματος. Η τρίτη, σε μορφή ημικυκλικής αψίδας και φωτιζόμενη από τρία παράθυρα, ενώ καλυπτόταν από έναν θόλο σε μορφή ημιθόλου. Το *caldarium* επικοινωνούσε με το *[[laconicum]]* ή χαμάμ και το *[[tepidarium]]* ή θερμό λουτρό, το οποίο πλαισιωνόταν στα δυτικά από μία ημικυκλική αψίδα.


P1290245 Arles thermes rwk.jpg
Thermes de Constantin3.jpg|Άποψη του ημικυκλικού *solium*
P1290239 Arles thermes rwk.jpg


Στα υπόλοιπα τμήματα των θερμών, το οποία ευρίσκονται νοτιότερα, δεν έχουν ακόμη ανασκαφεί.

Arles Thermes de Constantin 2 Voute caldarium.jpg|Ο θόλος του *[[caldarium]]* των Θερμών του Κωνσταντίνου
Arles Thermes de Constantin 3 hypocauste.jpg|Το υπόκαυστο των Θερμών του Κωνσταντίνου
P1290249 Arles thermes detail rwk.jpg
P1290248 Arles thermes detail rwk.jpg|Δομή των τοίχων
Arles Thermes de Constantin 1.jpg|Οι Θέρμες του Κωνσταντίνου


## Παραπομπές

## Πηγές
* Marc Heijmans, Jean-Maurice Rouquette et de Claude Sintes, *Arles antique*, Éditions du Patrimoine, Paris, 2006
## Εξωτερικοί Σύνδεσμοι
* Οι Θέρμες του Κωνσταντίνου στην επίσημη ιστοσελίδα πολιτισμικού περιεχομένου της Αρλ
* Διαδραστική Επίσκεψη των Θερμών του Κωνσταντίνου: επιλέξτε *"Les Thermes de Constantin"*
* Αρχαιολογική αναφορά: διαγνωστικό, έρευνες, ανακαίνιση των Θερμών του Κωνσταντίνου της Αρλ, από τον Φρεντερίκ Ρενώ, 2007

Κατηγορία:Ρωμαϊκές θέρμες στη Γαλλία
Κατηγορία:Ιστορικά μνημεία στη Γαλλία
Κατηγορία:Μνημεία Παγκόσμιας Κληρονομιάς στη Γαλλία
Ημιανοικτό άνοιγμα

**Ημιανοικτό άνοιγμα** (ή **ημιανοικτή παρτίδα**) είναι το σκακιστικό άνοιγμα στο οποίο τα λευκό παίζουν 1.ε4 και τα μαύρα δεν απαντούν συμμετρικά με 1...ε5, όπως στο ανοικτό άνοιγμα, αλλά με οποιαδήποτε άλλη κίνηση.

## Θεωρία
Η πιο δημοφιλής απάντηση των μαύρων στην κίνηση 1.ε4 είναι η Σικελική άμυνα, αρκετά δημοφιλείς είναι επίσης η Γαλλική άμυνα και η Άμυνα Κάρο-Κανν. Η Άμυνα Πιρτς και η Μοντέρνα άμυνα είναι επίσης συνηθισμένες, ενώ η Άμυνα Αλιέχιν και η Σκανδιναβική άμυνα έχουν κάνει περιστασιακές εμφανίσεις στους αγώνες του Παγκοσμίου πρωταθλήματος. Αντιθέτως, η Άμυνα Νίμζοβιτς και η Άμυνα Όουεν παίζονται σπανίως. Η Άμυνα Μποργκ και η Άμυνα Αγίου Γεωργίου θεωρούνται παράδοξες, αν και ο Τόνυ Μάιλς χρησιμοποίησε κάποια φορά την Άμυνα Αγίου Γεωργίου για να νικήσει τον τότε Παγκόσμιο Πρωταθλητή Ανατόλι Κάρποφ.

Η Σικελική και η Γαλλική άμυνα οδηγούν σε μη ισορροπημένες θέσεις που συχνά προσφέρουν συναρπαστικό παιχνίδι όπου και οι δύο πλευρές έχουν πιθανότητες να κερδίσουν. Η Κάρο-Κανν είναι σταθερή όταν τα μαύρα για να υποστηρίξουν το κέντρο τους προτίθενται να χρησιμοποιήσουν το πιόνι τους στην στήλη γ.

Η Μοντέρνα άμυνα, όπως και οι άμυνες Αλιέχιν και Πιρτς, είναι υπερμοντέρνα ανοίγματα στα οποία τα μαύρα δελεάζουν τα λευκά να χτίσουν ένα ισχυρό κέντρο, στο οποίο έχουν στόχο να επιτεθούν με κομμάτια.

## Ανοίγματα
Τα ημιανοικτά ανοίγματα καταχωρούνται στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς B00–B99 και C00–C19. Οι καραχωρήσεις φαίνονται αναλυτικά στον παρακάτω πίνακα:

## Παραπομπές


### Πηγές
*

Κατηγορία:Ορολογία σκακιού
Κατηγορία:Σκακιστικά ανοίγματα
Τόμας Χιτσλσπέργκερ

Ο **Τόμας Χιτσλσπέργκερ** (γερμανικά: *Thomas Hitzlsperger*), γεννημένος στις 5 Απριλίου 1982, είναι Γερμανός πρώην ποδοσφαιριστής.

## Καριέρα
Αγωνίστηκε στη θέση του κεντρικού μέσου από το 2001 ως το 2013 στη Γερμανία, στην Αγγλία και στην Ιταλία. Από το 2004 μέχρι το 2010 αγωνίστηκε με την Εθνική Γερμανίας. Αποσύρθηκε το 2013 από την ενεργό δράση μετά από μια σειρά τραυματισμών.
## Προσωπική ζωή
To 2014 δήλωσε πως στο παρελθόν είχε σχέσεις με γυναίκες, αλλά τα τελευταία χρόνια συνειδητοποίησε πως θα ήθελε να ζήσει με έναν άντρα.

Μετά από αυτή την ανακοίνωση, την υποστήριξή τους στο πρόσωπο του Χιτσλσπέργκερ δήλωσαν οι πρώην συμπαίκτες του Λούκας Ποντόλσκι, Κρίστοφ Μετσέλντερ και Άρνε Φρίντριχ. Την υποστήριξή τους εξέφρασαν επίσης ο Γκάρι Λίνεκερ, ο Τζόι Μπάρτον, ο μπασκετμπολίστας Τζον Αμίτσι, αλλά και η Άστον Βίλα με ανακοίνωσή της εξέφρασε τη στήριξή της στον πρώην παίκτη της. Από τον χώρο της πολιτικής, ο εκπρόσωπος της Άνγκελα Μέρκελ, Στέφεν Ζάιμπερτ, εξύμνησε το θάρρος του.

## Παραπομπές


## Εξωτερικοί σύνδεσμοι
* Η επίσημη ιστοσελίδα του Τόμας Χιτσλσπέργκερ
* Ο λογαριασμός του στο twitter

Κατηγορία:Γερμανοί ποδοσφαιριστές
Κατηγορία:Βαυαροί
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Έβερτον
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:ΛΟΑΤ πρόσωπα από τη Γερμανία
Μουσείο της Καμάργκ

Το **Μουσείο της Καμάργκ** ευρίσκεται στο Μα ντυ Πον-ντε-Ρουστί (σε απόσταση περίπου 10 χλμ. από την Αρλ μέσω της νομαρχιακής οδού 570 με κατεύθυνση το Σαιντ-Μαρί-ντε-λα-Μερ)

## Ιστορία
Το 1973, το Ίδρυμα του Περιφερειακού Φυσικού Πάρκου της Καμάργκ αγόρασε οικόπεδα και κτίρια του Μα ντυ Πον-ντε-Ρουστί, προκειμένου να τα μετατρέψει σε ένα μουσείο αφιερωμένο στην Καμάργκ. Σήμερα, είναι ένα Μικτό Συνδικάτο το οποίο διαχειρίζεται το Περιφερειακό Φυσικό Πάρκο της Καμάργκ.

## Λειτουργία
Το μουσείο αυτό εξιστορεί την εξέλιξη των ανθρώπινων δραστηριοτήτων στο Δέλτα του Ροδανού. Ένα μονοπάτι για πεζούς, μήκους 3,5 χλμ., δίνει την δυνατότητα στον επισκέπτη να ανακαλύψει τις διάφορες πτυχές της σημερινής Καμάργκ, καθώς και τα διάφορα εναλλασσόμενα φυσικά τοπία της περιοχής: καλλιέργειες, βοσκότοποι και έλη.

Το μουσείο προσφέρει, μεταξύ άλλων, προσωρινές εκθέσεις, ξεναγήσεις, εργαστήρια για παιδιά.

## Παραπομπές


## Εξωτερικοί σύνδεσμοι
* Το Μουσείο της Καμάργκ στην ιστοσελίδα του Περιφερειακού Πάρκου της Καμάργκ 
* Επίσημη ιστοσελίδα του Μουσείου της Καμάργκ

Κατηγορία:Μουσεία στην Αρλ
Κατηγορία:Μουσεία στη Γαλλία
Καμαργκ
Μουσείο του Ρυζιού

Το **Μουσείο του Ρυζιού** ευρίσκεται μεταξύ του Λε Σαμπύκ και του Σαλάν-ντε-Ζιρώ (σε απόσταση περίπου 30 χλμ. από την Αρλ μέσω της νομαρχιακής οδού 36 με κατεύθυνση το Πορ-Σαιν-Λουί-ντυ-Ρον).

## Εξωτερικοί σύνδεσμοι
* Επίσημη ιστοσελίδα του Μουσείου του Ρυζιού

Κατηγορία:Μουσεία στην Αρλ
Ρυζι
Κατηγορία:Ρύζι
Αεροπορική Βάση Ελευσίνας

To **Αεροδρόμιο Ελευσίνας (ή Αεροπορική Βάση Ελευσίνας)** (συντομογραφία ICAO: **LGEL**) είναι στρατιωτικό αεροδρόμιο που βρίσκεται κοντά στην Ελευσίνα, στο νομό Αττικής. Η προσέγγιση στο αεροδρόμιο γίνεται μέσω της συχνότητας προσέγγισης Αθηνών που ορίζει την κίνηση από και προς όλα τα αεροδρόμια της Αττικής.

## Γενικά
Ιδρύθηκε το 1946 και υπάγεται στη Διοίκηση Αεροπορικής Υποστήριξης της Πολεμικής Αεροπορίας. Τη 1 Μαρτίου 1953 μετονομάστηκε σε 112 Πτέρυγα Μάχης.

Σε αυτή υπάγονται οι εξής μονάδες:
* 352 Μοίρα Μεταφοράς Υψηλών Προσώπων (352 ΜΜΥΠ) (ιδρύθηκε το 1957)
* 354 Μοίρα Τακτικών Μεταφορών (354 ΜΤΜ) (ιδρύθηκε το 1970)
* 355 Μοίρα Τακτικών Μεταφορών (355 ΜΤΜ) (ιδρύθηκε το 1947)
* 356 Μοίρα Τακτικών Μεταφορών (356 ΜΤΜ) (ιδρύθηκε το 1953)
* 358 Μοίρα Έρευνας-Διάσωσης (358 ΜΕΔ) (ιδρύθηκε το 1958)
* 384 Μοίρα Έρευνας-Διάσωσης (384 ΜΕΔ) (ιδρύθηκε το 2006)

### Τύποι αεροσκαφών που υπηρετούν
* CL-415
* CL-215
* C-130 Hercules
* C-27J Spartan

* Embraer EMB-135LR
* Embraer EMB-135BJ Legacy
* G-V Gulfstream-V
* AS-332 Super Puma

* ΑΒ-205
* Β-212
* Α-109

## Υποδομές
Το αεροδρόμιο βρίσκεται σε υψόμετρο 44 μέτρων (143 πόδια) από το επίπεδο της θάλασσας. Διαθέτει έναν διάδρομο διεύθυνσης 18/36, ασφάλτινης επιφάνειας. Οι διαστάσεις του είναι 2.739x40 μέτρα (8.985x131 πόδια).

## Παραπομπές


## Εξωτερικοί σύνδεσμοι
*

ελε
Κατηγορία:Ελευσίνα
Αεροπορική Βάση Κοτρωνίου

Η **Αεροπορική Βάση Κοτρωνίου ή Αεροδρόμιο Κοτρωνίου ή Ναυτικό Οχυρό Κοτρωνίου** (συντομογραφία ICAO: **LGKN**) είναι μικρό αεροδρόμιο που βρίσκεται βορειοδυτικά του Μαραθώνα, στον νομό Αττικής. Έχει έναν από τους μικρότερους διαδρόμους στον κόσμο. Και οι δύο διάδρομοι χρησιμοποιούνται κυρίως από ελικόπτερα, μιας και κανονικά το *Αεροδρόμιο Κοτρωνίου* είναι η Βάση Ελικοπτέρων του Πολεμικού Ναυτικού. Για τη διευκόλυνση προσγείωσης των ελικοπτέρων στο χώρο, στους διαδρόμους υπάρχουν σχηματισμένα σύμβολα ελικοδρομίου. Περιλαμβάνει 4 ελικοδρόμια τα οποία βρίσκονται πάνω στον διάδρομο, και 16 θέσεις στάθμευσης ελικοπτέρων.

## Υποδομές
Το αεροδρόμιο βρίσκεται σε υψόμετρο 217 μέτρα (713 πόδια) από το επίπεδο της θάλασσας. Διαθέτει δύο διαδρόμους προσγείωσης. Ο ένας έχει κατεύθυνση 03/21 και μήκος 307 μέτρα (1.005 πόδια). Ο άλλος έχει κατεύθυνση 12/30 και μήκος 590 μέτρα (1.938 πόδια).

## Παραπομπές


## Πηγές
* Αεροδρόμιο Κοτρωνίου @ OurAirports.com 

Κατηγορία:Αεροδρόμια στην Ελλάδα
Κατηγορία:Ελληνικό Πολεμικό Ναυτικό
Κατηγορία:Μαραθώνας
Κατηγορία:Ναυτικές μονάδες και σχηματισμοί της Ελλάδας
Κατηγορία:Στρατιωτικές εγκαταστάσεις στην Ελλάδα
Αγγλική άμυνα

Η **Αγγλική άμυνα** (*English Defence*) είναι άνοιγμα στο σκάκι, που χαρακτηρίζεται από τις αρχικές κινήσεις 1.δ4 ε6 2.γ4 β6 (σε αλγεβρική σημειογραφία).

## Ιστορία
Αναπτύχθηκε από τον σκακιστή Π. Ν. Γουάλλις από το Λέστερ και στη συνέχεια από αρκετούς κορυφαίους Άγγλους σκακιστές της δεκαετίας του 1970, όπως ο Τόνυ Μάιλς, ο Τζον Σπήλμαν και ο Ρέυμοντ Κην. Είναι ένα άνοιγμα κάπως ασυνήθιστο, αλλά το έχουμε δει να παίζεται από υψηλού επιπέδου γκρανμαίτρς, συνήθως για να εκπλήξουν τον αντίπαλό τους, όπως για παράδειγμα ο Βίκτωρ Κορτσνόι που το χρησιμοποίησε στους ημιτελικούς αγώνες του παγκόσμιου πρωταθλήματος εναντίον του Λεβ Πολουγκάεβσκυ το 1977 στο Εβιάν.

## Θεωρία
Τα λευκά συχνά κερδίζουν το κέντρο με πιόνια μετά από 3.ε4, στο οποίο τα μαύρα ασκούν πίεση με κινήσεις όπως ...Αβ7, ...Αβ4, και κάποιες φορές ...Βθ4 (με ή χωρίς ...ζ5). Υπερβένει αρκετές παραδοσιακές αρχές του ανοίγματος, καθώς τα μαύρα συχνά αναπτύσσουν τους αξιωματικούς πριν από τους ίππους και προωθούν νωρίς τη βασίλισσά τους.

Η Αγγλική άμυνα καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* ως μέρος του κωδικού A40, μαζί με άλλες άτυπες απαντήσεις στο 1.δ4.

## Παραπομπές


## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: English Defence

Κατηγορία:Σκακιστικά ανοίγματα
Τραμ Μονπελιέ

Το τραμ (ή τροχιόδρομος) της Μονπελιέ () είναι ένα μεταφορικό μέσο σταθερής τροχιάς στην Μονπελιέ. Είναι σύστημα τραμ τεσσάρων γραμμών στην πόλη Μονπελιέ στο Λανγκντόκ-Ρουσιγιόν, Γαλλία. Το τραμ είναι ιδιοκτησία της κοινότητας του Μονπελιέ και το διαχειρίζεται η *Transports de l'agglomération de Montpellier (TAM).* Με 4 γραμμές, 84 σταθμούς και 56 χιλιόμετρα σιδηροδρόμων, το τραμ εξυπηρετεί επτά δήμους της μητρόπολης, το 50% του πληθυσμού και το 45% εργαζομένων.

## Ιστορία
Το τραμ πρωτοεμφανίστηκε στην πόλη το 1880 με τη μορφή ιππήλατων οχημάτων. Το 1897 κυκλοφόρησαν τα πρώτα ηλεκτρικά οχήματα. Σταδιακά, το δίκτυο τραμ έφθασε τις 5 γραμμές. Η λειτουργία του όμως σταμάτησε το 1949, όταν τα τραμ αντικαταστάθηκαν από λεωφορεία.

Η πρώτη γραμμή του σύγχρονου τραμ άνοιξε τον Ιούλιο 2000 και η δεύτερη τον Δεκέμβριο του 2006. Οι γραμμές 3 και 4 άνοιξαν τον Απρίλιο του 2012 μαζί με την επέκταση της γραμμής 1 και την νέα παράκαμψη της γραμμής 2.

Η πέμπτη σχεδιασμένη γραμμή που είχε σχεδιαστεί για το 2014 έχει προσωρινά αναβληθεί αφενός για λόγους οικονομικούς, αφετέρου για λόγους διαφωνιών επί τμημάτων της διαδρομής.

## Φωτοθήκη

File:Stadtbahn_Montpellier.jpg|Το Citadis 401 τραμ στη γραμμή 1 στο Odysseum
File:Montpellier_fg07.jpg|Τραμ, Μονπελιέ, Λανγκντόκ Ρουσιγιόν, Γαλλία
File:StJdeVedas_rame_T2_vers_Jacou2_25122006.JPG|Γραμμή 2, τραμ στο Saint-Jean-de-Védas.
File:Tramway_Montpellier_Ligne_3.JPG|Τραμ με υποβρύχιο διάκοσμο που δραστηριοποιούνται στη γραμμή 3 στον σταθμό Gare Saint-Roch.


## Παραπομπές σημειώσεις


## Εξωτερικοί σύνδεσμοι

* TAM – official site 
* Description at ''Trams-In-France.net''  

Κατηγορία:Τραμ στη Γαλλία
Άνοιγμα Τέιλερ

Το **Άνοιγμα Τέιλερ** ή αντεστραμμένο **Ουγγρικό άνοιγμα**  είναι ένα ασυνήθιστο άνοιγμα στο σκάκι που χαρακτηρίζεται από τις κινήσεις (σε αλγεβρική σημειογραφία):

:1.ε4 ε5 
:2.Ιζ3 Ιγ6 
:3.Αε2

Το άνοιγμα ονομάζεται *αντεστραμμένο Ουγγρικό άνοιγμα* επειδή η θέση του λευκού αξιωματικού στο τετράγωνο ε2 μοιάζει με εκείνη του μαύρου αξιωματικού στο ε7 της Ουγγρικής άμυνας.

## Θεωρία
Η ανεστραμμένη Ουγγρική είναι σπανιότερη από την ήδη πολύ ασυνήθιστη Ουγγρική άμυνα, αν και είναι απόλυτα βατό άνοιγμα για τα λευκά. Στο άνοιγμα αυτό προσφύγουν τα λευκά όταν θέλουν να αποφύγουν την θεωρία των ανοικτών ανοιγμάτων, όπως της Ισπανικής παρτίδας, και προτιμούν πιο ποζισιονέλ παιχνίδι όπως συχνά προκύπτει στην Ουγγρική άμυνα. Έχοντας το πλεονέκτημα της πρώτης κίνησης, τα λευκά έχουν μεγαλύτερη δυνατότητα να παίξουν κινήσεις που δεν είναι αντικειμενικά οι ισχυρότερες, χωρίς αυτό να επιφέρει μειονεκτήματα. Ήδη από την τρίτη κίνηση (3.Αε2) τα λευκά σταματούν τις απειλές και υπάρχουν πολλές ικανοποιητικές απαντήσεις για τα μαύρα.

Θεωρείται ανοικτό άνοιγμα, για αυτό στην *[[Εγκυκλοπαίδεια Σκακιστικών Ανοιγμάτων]]* κατατάχθηκε ως μέρος του κωδικού C44, που περιέχει διάφορα μη συνηθισμένα ανοικτά ανοίγματα και βαριάντες του ανοίγματος του ίππου του βασιλιά.

## Παραπομπές


## Πηγές

* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Tayler Opening

Κατηγορία:Σκακιστικά ανοίγματα
Ρωσοτουρκικός πόλεμος (1568–1570)

Ο **Ρωσοτουρκικός πόλεμος (1568–1570)** ή “Εκστρατεία Ντον - Βόλγα - Αστραχάν του 1569” (ή όπως αναφέρεται στις οθωμανικές πηγές: “Εκστρατεία στο Αστραχάν”, *Astrakhan Expedition*) ήταν πόλεμος ανάμεσα στο Βασίλειο της Ρωσίας και την Οθωμανική Αυτοκρατορία. Η αιτία του πολέμου ήταν η διεκδίκηση του Χανάτου του Αστραχάν.

## Ιστορικό
Το 1556, το Χανάτο του Αστραχάν κατακτήθηκε από τον Ιβάν τον Τρομερό, ο οποίος κατασκεύασε και ένα νέο φρούριο σε έναν απότομο λόφο με θέα τον ποταμό Βόλγα. Το 1568 ο Μεγάλος Βεζύρης Σοκολού Μεχμέτ Πασάς, ο οποίος ήταν η πραγματική εξουσία στη διοίκηση της Οθωμανικής Αυτοκρατορίας υπό τον σουλτάνο Σελίμ Β΄, ξεκίνησε την πρώτη διένεξη μεταξύ της Οθωμανικής Αυτοκρατορίας και την μέλλουσα βόρεια αντίπαλό της. Τα πρώτα αποτελέσματα προανήγγειλαν τις αρκετές καταστροφές που ακολούθησαν. Το σχέδιο των Τούρκων για να ενώσουν τους ποταμούς Βόλγα και Ντον, με κανάλι, ήταν σχεδιασμένο λεπτομερώς από την Κωνσταντινούπολη και το καλοκαίρι του 1569 μια μεγάλη στρατιωτική δύναμη, υπό τις εντολές του Κασίμ Πασά, από 20.000 Τούρκους και 10.000 Τατάρους στάλθηκε να πολιορκήσει την Αστραχάν και να αρχίσουν τα έργα στο κανάλι, ενώ μέρος του οθωμανικού στόλου πολιόρκησε την περιοχή της Αζοφικής.
Όμως η εξόρμηση της φρουράς, υπό τον Κνιάζ Σερεμπριανιί (Knyaz Serebrianyi), στρατιωτικό διοικητή του Αστραχάν οδήγησε σε οπισθοχώρηση τους πολιορκητές. Σύντομα αποστάλθηκε και απελευθερωτικός στρατός 30.000 Ρώσων στρατιωτών που επιτέθηκε και διασκόρπισε τους εργάτες και τη δύναμη των Τατάρων, οι οποίοι είχαν αποσταλεί  για την προστασία τους. Στο δρόμο της φυγής τους, μέχρι την πατρίδα τους, περίπου το 70% των απομεινάντων στρατιωτών και εργατών, πάγωσε μέχρι θανάτου στις στέπες ή έπεσαν θύματα επιθέσεων από τους Κιρκάσιους. Ο οθωμανικός στόλος καταστράφηκε από μια καταιγίδα.

## Αποτελέσματα
Η Οθωμανική Αυτοκρατορία, αν και στρατιωτικά ηττήθηκε, επέμεινε και κέρδισε, την ασφαλή διέλευση για τους μουσουλμάνους προσκυνητές και τους Οθωμανούς εμπόρους από την Κεντρική Ασία, καθώς και την καταστροφή του ρωσικού οχυρού στις όχθες του ποταμού Τέρεκ.

## Παραπομπές


## Πηγές
* Attila Weiszhár and Balázs Weiszhár: “Lexicon of Wars”, Atheneaum publisher, Budapest 2004.
* Finkel, Caroline, “Osman's Dream”, (Basic Books, 2005), 57; "Istanbul was only adopted as the city's official name in 1930".

Κατηγορία:Ρωσοτουρκικοί πόλεμοι
Κατηγορία:Πόλεμοι της Οθωμανικής Αυτοκρατορίας
Back in Black (τραγούδι)

Το **Back in Black** είναι ένα τραγούδι του συγκροτήματος AC/DC, το οποίο κυκλοφόρησε πρώτο στη Β' πλευρά του δίσκου με τον ίδιο τίτλο, το 1980. Το τραγούδι είναι γνωστό για τη χαρακτηριστική του εισαγωγή, ενώ ήταν κι ένας φόρος τιμής για τον εκλιπόντα τραγουδιστή του συγκροτήματος, Μπον Σκοτ. Αντικαταστάτης του Σκοτ, χρίστηκε ο Μπράιαν Τζόνσον, ο οποίος σε μία συνέντευξή του στο περιοδικό *[[Mojo (περιοδικό)|Mojo]]*, το 2009, θυμάται: «το συγκρότημα του ζήτησε να γράψει στίχους, και του είπαν ότι οι στίχοι δεν πρέπει να είναι μακάβριοι γιατί είναι για τον Μπον, κι αφού είναι για αυτόν, θα πρέπει να είναι γιορταστικοί.» Συνεχίζοντας είπε: «άκουσαν τους στίχους *Nine lives. Cats eyes. Abusing every one of them and running wild*. Και είδαν τη ζωή του Μπον μέσω αυτών.» Το κομμάτι αναρριχήθηκε το 1981 στην 37η θέση των Billboard Hot 100, στις ΗΠΑ. 

Το τραγούδι, στη λίστα του τηλεοπτικού σταθμού VH1, με τα 40 Καλύτερα Μέταλ Τραγούδια, έπιασε τη 4η θέση, ενώ το 2009, από τον ίδιο σταθμό, ονομάστηκε το δεύτερο καλύτερο hard rock κομμάτι όλων των εποχών. Το περιοδικό *[[Rolling Stone]]*, στη λίστα του Κατάλογος με τα 500 σημαντικότερα τραγούδια όλων των εποχών, το τοποθέτησε στο νούμερο 187, ενώ το ίδιο περιοδικό, το 2009, το τοποθέτησε στην 29η θέση, στη λίστα της με τα 100 Καλύτερα Κιθαριστικά Τραγούδια όλων των εποχών.

## Παραπομπές


## Εξωτερικοί σύνδεσμοι
* Lyrics  on AC/DC's official website

Κατηγορία:Τραγούδια των AC/DC
Κατηγορία:Τραγούδια του 1980
Κατηγορία:Singles του 1981
Κατηγορία:Singles της Atlantic Records
Σάμουελ Μπαρφ

Ο **Σάμουελ Μπαρφ** (αγγλικά: *Samuel Barff*, 1793 – 1880) ή **Σαμουήλ Βάρφος**, ήταν Άγγλος τραπεζίτης και υποστηρικτής της ελληνικής επανάστασης. Το 1816 εγκαταστήθηκε στη Ζάκυνθο η οποία κατά την περίοδο εκείνη τελούσε υπό βρετανική διοίκηση ως μέρος του Ηνωμένου Κράτους των Ιονίων Νήσων, και καταξιώθηκε ως έμπορος και τραπεζίτης στην Αγγλοελληνική τράπεζα, εργαζόμενος ως τον θάνατο του στην ηλικία των 87 ετών τον Σεπτέμβριο του 1880.

Ήταν γνώριμος με τον Λόρδο Βύρωνα με τον οποίο είχε αλληλογραφία σχετικά με την οικονομική ενίσχυση των Ελλήνων επαναστατών, ενώ ο Μπαρφ του είχε προτείνει να διαμείνει στο εξοχικό του στην περίπτωση όπου η υγεία του Βύρωνα δεν βελτιωνόταν ενόσω βρισκόταν στο Μεσολόγγι το 1824. Ανάμεσα στις άλλες δραστηριότητες του, ο Μπαρφ διαχειρίστηκε το ποσό του Αγγλικού δανείου που πήρε η Ελλάδα, συνεργάστηκε με τον Τζορτζ Φίνλεϊ με στόχο την υλοποίηση του τραπεζικού συστήματος στο ελληνικό κράτος, καθώς και παρείχε υποστήριξη στους Άγγλους που ταξίδευαν στην Ελλάδα.

Ο τάφος του βρίσκεται στο Α´ νεκροταφείο Ζακύνθου.

## Παραπομπές


## Σχετική βιβλιογραφία
* George Gordon Byron.Letters written by Lord Byron during his residence at Missolonghi, January to April 1824, to Mr. Samuel Barff at Zante: Printed solely for the membersof Mr. Barff's family. 1884.  

Κατηγορία:Φιλέλληνες
Κατηγορία:Άγγλοι επιχειρηματίες
Αμαδαίος-Εμμανουήλ Χαν

Ο **Αμαδαίος-Εμμανουήλ Χαν** (γερμανικά: *Amadeus-Emmanuel Hahn*, 1801–1867) ήταν Ελβετός στρατιωτικός και φιλέλληνας ο οποίος πολέμησε στην ελληνική επανάσταση και κατόπιν απέκτησε τον βαθμό του στρατηγού στο νέο ελληνικό κράτος.

## Βιογραφία
Γεννήθηκε στη Βέρνη το 1801, και είχε ήδη υπηρετήσει στον ελβετικό στρατό την περίοδο 1818–23. Κατόπιν έφυγε για την Ελλάδα όπου και εντάχθηκε στις δυνάμεις των φιλελλήνων και πολέμησε σε μάχες στην Τρίπολη, Ωρωπό, Θήβα, Χίο, και αλλού. Μετά την καθιέρωση του νέου ελληνικού κράτους, έγινε μέλος του ελληνικού στρατού με τον βαθμό του λοχαγού και κατόπιν υπηρέτησε ως υπασπιστής του βασιλιά Όθωνα και ως επιθεωρητής των δυνάμεων του πεζικού, ενώ παράλληλα απέκτησε τον βαθμό του αντιστράτηγου. Είχε καθοριστικό ρόλο στην καταστολή της εξέγερσης εναντίον του Όθωνα το 1862 στο Ναύπλιο, λίγο πριν κατά το ίδιο έτος αργότερα ο Όθωνας τελικά καθαιρεθεί.

Παραιτήθηκε στις 23 Ιανουαρίου του 1865 και επέστρεψε στην Ελβετία όπου και πέθανε στις 22 Ιουνίου του 1867.

## Παραπομπές


Κατηγορία:Ελβετοί φιλέλληνες
Κατηγορία:Ελβετοί στρατιωτικοί
Ουάσιγκτον (Βόρεια Καρολίνα)

Η **Ουάσιγκτον** (αγγλικά: *Washington*), γνωστή και ως **Μικρή Ουάσιγκτον** (Little Washington) ώστε να διακρίνεται από την πρωτεύουσα των ΗΠΑ,) είναι πόλη της κομητείας Μπώφορτ (Beaufort) στη Βόρεια Καρολίνα. Είναι δε η διοικητική έδρα της κομητείας αυτής. Σύμφωνα με την απογραφή του 2010 είχε πληθυσμό 9.744 κατοίκων. Η κοντινότερη μεγάλη πόλη είναι το Γκρήνβιλ (Greenville), το οποίο βρίσκεται περίπου 32 χλμ. στα δυτικά. 

Η Ουάσιγκτον ιδρύθηκε το 1776 σε έκταση γης που δώρισε ο Τζέιμς Μπόνερ και είναι η πρώτη πόλη που ονομάστηκε προς τιμήν του Τζωρτζ Ουάσιγκτον. Είναι χτισμένη στην βόρεια όχθη του ποταμού Πάμλικο (Pamlico).

## Παραπομπές


## Εξωτερικοί σύνδεσμοι

* City of Washington official website
* Washington Visitors' Center
* Washington Harbor District Alliance

Κατηγορία:Πόλεις της Βόρειας Καρολίνας
Κατηγορία:Έδρες κομητειών της Βόρειας Καρολίνας
Γκρήνβιλ (Βόρεια Καρολίνα)

Το **Γκρήνβιλ** (αγγλικά: *Greenville*) είναι η διοικητική έδρα της κομητείας Πιτ (Pitt) και η κύρια πόλη της μητροπολιτικής περιοχής του Γκρήνβιλ. Πρόκειται για σημαντικό υγειονομικό, ψυχαγωγικό και εκπαιδευτικό κέντρο, είναι δε η δέκατη μεγαλύτερη πόλη της Βόρειας Καρολίνας. Σύμφωνα με την απογραφή του 2013 έχει 89.130 κατοίκους, ενώ στην ευρύτερη μητροπολιτική περιοχή μένουν 174.263 άνθρωποι. 

Στην πόλη βρίσκεται το Πανεπιστήμιο Ανατολικής Καρολίνας, το τρίτο μεγαλύτερο στην πολιτεία, καθώς και το Ιατρικό Κέντρο Vidant (Vidant Medical Center).

## Παραπομπές


## Εξωτερικοί σύνδεσμοι

* Official website of Greenville, NC
* Greenville-Pitt County Chamber of Commerce
* Greenville Convention & Visitors Bureau

Κατηγορία:Πόλεις της Βόρειας Καρολίνας
Κατηγορία:Έδρες κομητειών της Βόρειας Καρολίνας
Imagine (τραγούδι, Τζον Λένον)

Το "**Imagine**" είναι τραγούδι σε σύνθεση και ερμηνεία του Άγγλου μουσικού Τζον Λένον. Το single αποτελεί τη μεγαλύτερη εισπρακτική επιτυχία του καλλιτέχνη στη διάρκεια της σόλο καριέρας του. Οι στίχοι του τραγουδιού ενθαρρύνουν τον ακροατή να *φανταστεί* πώς θα ήταν ένας κόσμος όπου όλοι οι άνθρωποι θα ζουν ειρηνικά, χωρίς σύνορα, χωρίς θρησκεία και χωρίς ιδιοκτησία.

Το τραγούδι συμπεριελήφθηκε στον ομότιτλο δίσκο, σε συμπαραγωγή Τζον Λένον, Γιόκο Όνο και Φιλ Σπέκτορ. Οι ηχογραφήσεις ξεκίνησαν στο ιδιωτικό στούντιο στο σπίτι του Λένον, στο Τίτενχερστ Παρκ του Λονδίνου, τον Μάιο του 1971. Η τελική παραγωγή έλαβε χώρα στη Νέα Υόρκη, τον Ιούλιο της ίδιας χρονιάς. Έναν μήνα μετά την κυκλοφορία του L.P., ο Λένον κυκλοφόρησε το τραγούδι σε single στις ΗΠΑ, όπου κατέλαβε την τρίτη θέση στα Billboard Hot 100, με το L.P. να φτάνει στην πρώτη θέση των βρετανικών τσαρτ τον Νοέμβριο. Αργότερα έγινε το πιο πετυχημένο άλμπουμ, τόσο από εμπορική όσο και από καλλιτεχνική άποψη, στη σόλο καριέρα του Λένον. Στο Ηνωμένο Βασίλειο έχουν πουληθεί πάνω από 1,6 εκατομμύρια αντίτυπα του τραγουδιού, ενώ μετά τη δολοφονία του Λένον έφτασε και στο νούμερο 1 των τσαρτ. Το 1985, σε ένα σημείο του Σέντραλ Παρκ της Νέας Υόρκης τοποθετήθηκε, στη μνήμη του Λένον, ένα μωσαϊκό με την επιγραφή *Imagine*.

Η BMI, ονόμασε το κομμάτι ως ένα από τα 100 τραγούδια με τις περισσότερες ακροάσεις του 20ου αιώνα. Ο αμερικανικός οργανισμός Recording Industry Association of America κατέταξε το κομμάτι στην 30η θέση, μεταξύ 365 τραγουδιών, της λίστας Songs of the Century (*Τραγούδια του αιώνα*). Το κομμάτι μπήκε, επίσης, στο Grammy Hall of Fame. Το περιοδικό *[[Rolling Stone]]*, στη λίστα του Καταλόγου με τα 500 σημαντικότερα τραγούδια όλων των εποχών, το κατέταξε στη θέση 3. Το τραγούδι έχουν ερμηνεύσει ή ηχογραφήσει δεκάδες γνωστοί τραγουδιστές, μεταξύ των οποίων ο Έλτον Τζον, η Μαντόνα, ο Στίβι Γουόντερ και η Τζόαν Μπαέζ. Η διασκευή που ηχογράφησε η Εμελί Σαντέ στο BBC χρησιμοποιήθηκε στην τελετή λήξης των Θερινών Ολυμπιακών Αγώνων του 2012. Κατόπιν το τραγούδι μπήκε ξανά στα βρετανικά τσαρτ UK Top 40, στη θέση 18.

## Παραπομπές


### Βιβλιογραφία

*
*
*
*
*
*
*
*
*
*
*

## Περαιτέρω ανάγνωση

*
*
*
*
*

## Εξωτερικοί σύνδεσμοι
* 

Κατηγορία:Τραγούδια του 1971
Κατηγορία:Τραγούδια του Τζον Λένον
Κατηγορία:Αγγλόφωνα τραγούδια
Κατηγορία:Αντιπολεμικά τραγούδια
Κατηγορία:Συνθέσεις σε Ντο μείζονα
Κατηγορία:Singles του 1971
Κατηγορία:Singles του 1975
Κατηγορία:Singles του 1980
Κατηγορία:Singles της Apple Records
Κατηγορία:Νικητές Grammy Hall of Fame Award
Φρέντερικ Νορθ (αποσαφήνιση)

Η ονομασία **Φρέντερικ Νορθ** μπορεί να αναφέρεται στα παρακάτω άτομα:

* Φρέντερικ Νορθ (1732–1792), λόρδος και πρωθυπουργός της Μεγάλης Βρετανίας
* Φρέντερικ Νορθ (1766-1827), φιλέλληνας Βρετανός πολιτικός, γνωστός και ως Γκύλφορδ
* Φρέντερικ Νορθ (1800–1869), Βρετανός βουλευτής
* Φρέντερικ Νορθ (1889–1968), Βρετανός γεωλόγος και έφορος μουσείου
* Φρέντερικ Νορθ (1866–1921), Αυστραλός παίκτης του κρίκετ
* Φρέντυ Νορθ (1939), Αμερικανός τραγουδιστής